Fatboy Slim

Fatboy Slim, pazīstams arī kā Normans Kuks (), īstajā vārdā Kventins Leo Kuks () (dzimis ) ir britu dīdžejs, producents un mūziķis. Viņa mūzikas stili ir bigbīts, hiphopa, breikbīta, roka un R&B kombinācija.

Biogrāfija

1980. gadi 
Normana karjera iesākas 1980. gados, ģitārmūzikas grupā "The Housemartins", kurā Normans spēlēja basģitāru. Grupas īpaši ilgi nepastāvēja, bet abi grupas albumi tika pārdoti labās tirāžās, kā arī ieguva pozitīvas atsauksmes no kritiķiem. Grupas muzikālais stils bija melodisks ģitāru pops ar gudri ironiskiem tekstiem un uzreiz atpazīstamu skanējumu. Ierakstot divus hitus, "Happy Hour" un "Caravan Of Love", 1988. gadā "Housemartins" izjuka. Tad arī Normans Kuks sāka apsvērt domu par solo karjeru. Viņa pirmais projekts bija "Beats International".

1990. gadi 
1991. gadā tika izveidots kārtējais jaunais Kuka projekts (viņš principiāli katru reizi visu iesāka no nulles, lai neradītu asociācijas ar saviem iepriekšējiem ierakstiem) - acid-jazz grupa "Freak Power". Tikai viens šīs grupas pilnīgs komercialitātes singls "Turn On, Tune In, Cop Out" tiek topos līdz otrajai vietai. Pēc projekta "Freak Power" radošās darbības klusuma, viņš vienlaicīgi strādā zem dažādiem pseidonīmiem: "Pizzaman", "Mighty Dub Katz", un ar daudz un dažādiem muzikantiem. Singli, kas ierakstīti zem šiem pseidonīmiem, tiek ierakstīti mazās studijās un, pārsvarā, tikai vinila platēs, ka tas ir pieņemts deju "andergraundam".

1996. gadā Normans Kuks izdod jaunu albumu "Better Living Through Chemistry". Albuma nosaukums tika aizgūts no kādas 1950. gadu reklāmas, kura propagandēja, ka pārāk aktīvos bērnus ir nepieciešams nomierināt ar lielām diazepāma devām. Pie šī albuma izveides bez paša Normana Kuka vēl piedalījās arī "The Chemical Brothers", kuri principā arī izveidoja no dažādām Kuka skaņdarbiem pilnvērtīgu albumu. Skaņdarbi šajā albumā tika izpildīti dažādos mūzikas stilos: fanks, soulmūzika, tehno un labākajos 1960-70. gadu džeza ritmos. Šis albums ir iekļauts elektroniskās mūzikas pasaules kolekcijā, kā viens no labākajiem.

1998. gadā tika izdots jauns albums "You've Come a Long Way, Baby". Skaņdarbi no šī albuma veselu gadu turējās dažādu topu virsotnēs. Iesākumā albums tika izdots priekš deju zālēm, bet drīzumā kļuva populārs arī ārpus tām. Dziesma "Rockafeller Skank" kļuva plaši atpazīstama, pēc tās iekļaušanas datorspēles FIFA 99 skaņu celiņā.

2000. gadi 
Pēc policijas aizlieguma, 2002. gadā, uzstāties Braitonā (sakarā ar divu cilvēku nāvi viņa koncerta laikā), Normans 2006. gadā atkal ieguva atļauju uzstāties savā dzimtajā pilsētā.

Interesanti fakti 
Sava labākā albuma "You've Come a Long Way, Baby" izveidē, Normans Kuks izmantoja tikai novecojušu muzikālo aprīkojumu, pārsvarā, datoru "Atari 1040".

Grupas un pseidonīmi 
 "The Housemartins"
 "Beats International"
 "Freak Power"
 Pizzaman
 The Mighty Dub Katz
 Yum Yum Head Food
 Sunny Side Up
 Chemistry
 DJ Delite Used in DJ Tools (e.g. acapellas) priekš Fatboy Slim singliem
 The Feelgood Factor
 Sensataria
 Son Of A Cheeky Boy
 Son Of Wilmot
 The Joker
 Norman Cook

Diskogrāfija

Studijas albumi 
 1996: Better Living Through Chemistry (#63 )
 1998: You've Come a Long Way, Baby (#1 , #34 )
 2000: Halfway Between The Gutter And The Stars (#8 )
 2004: Palookaville (#14 )

Koncertalbumi 
 1998: On The Floor At The Boutique
 2002: Live On Brighton Beach
 2002: Big Beach Boutique II
 2006: Bondi Beach: New Years Eve 06
 2008: Incredible Adventures In Brazil

Izlases

EP 
 2002: Illuminati
 2002: Camber Sands
 2002: The Pimp

DVD 
 2002: Big Beach Boutique II - The Movie
 2006: The Greatest Hits - Why Try Harder
 2008: Incredible Adventures In Brazil

Singli

Pārējās dziesmas

Piezīmes un atsauces 

1963. gadā dzimušie
Londonā dzimušie
Angļu mūziķi
Grammy balvas ieguvēji